**Ministru kabineta noteikumu projekta**

**„****Grozījumi Ministru kabineta 2011.gada 15.novembra**

**noteikumos Nr.880 „Govju enzootiskās leikozes uzraudzības, kontroles**

**un apkarošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 17.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Stājoties spēkā Komisijas 2012.gada 27.jūlija Īstenošanas lēmumam 2012/449/ES, ar kuru groza Lēmumu 2003/467/EK attiecībā uz Latvijas atzīšanu par dalībvalsti, kas ir oficiāli brīva no govju enzootiskās leikozes (turpmāk – Lēmums 2012/449/ES), Latvijai ir piešķirts no govju enzootiskās leikozes brīvas valsts statuss. Līdz ar to Ministru kabineta 2011.gada 15.novembra noteikumos Nr.880 „Govju enzootiskās leikozes uzraudzības, kontroles un apkarošanas kārtība” (turpmāk – noteikumi Nr.880) govju sugas dzīvnieku izmeklēšanas kārtība jānosaka atbilstoši Padomes 1964.gada 26.jūnija Direktīvas 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (turpmāk – Direktīva 64/432/EEK) D pielikuma I nodaļas F sadaļas prasībām.Ar 2013.gada 1.janvāri valsts aģentūra “Lauksaimniecības datu centrs” tika pārveidota par tiešās valsts pārvaldes iestādi “Lauksaimniecības datu centrs”.Tā kā Ministru kabineta 2012.gada 21.februāra noteikumos Nr.127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” noteikta dzīvnieku infekcijas slimību, tostarp govju enzootiskās leikozes, ziņošanas kārtība, noteikumu Nr.880 2.punktā jāprecizē noteiktā ziņošanas kārtība.Ievērojot Tieslietu ministrijas izteikto iebildumu par to, ka ir jāpaskaidro jēdziens “ir aizdomas, ka dzīvnieki ir slimi”, tiek sniegta šāda informācija:“Aizdomas par dzīvnieku saslimšanu ir situācija, kad veterinārārstam vai dzīvnieku īpašniekam, ņemot vērā slimības klīniskās pazīmes, prātā veidojas asociācija par to, ka esošās klīniskās pazīmes var tikt novērotas kādai konkrētai slimībai, bet dziļāki izmeklējumi, tai skaitā laboratoriskie, nav apstiprinājuši konkrētu diagnozi”. Ievērojot Pārtikas un veterinārā dienesta (turpmāk – dienests) informāciju par to, ka Latvijā ir dzīvnieku turēšanas vietas un novietnes, kuras saskaņā ar normatīvajiem aktiem par lauksaimniecības dzīvnieku, to novietņu reģistrēšanas un datu uzskaites kārtību nav nepieciešams reģistrēt Lauksaimniecības datu centra datubāzē, kā arī to, ka šajos noteikumos ir paredzēta informācijas apmaiņa starp dzīvnieku īpašniekiem un valsts iestādēm elektroniskā veidā, noteikumos nepieciešams noteikt izņēmumu, uz kurām novietnēm prasības neattiecas. Saskaņā ar dienesta informāciju par to, kā tiek nodrošināta dzīvnieku izsekojamība, jāizdara grozījumi noteikumu Nr.880 10.1.apakšpunktā, svītrojot no tā vārdu „rakstisku”, jo šādu pavaddokumentu dienesta inspektors neizsniedz.Dienesta teritoriālās struktūrvienības valsts vecākais veterinārais inspektors, ievērojot informāciju par dzīvniekiem veiktajiem izmeklējumiem, rakstveidā sagatavo lēmumu par novietnes statusa maiņu un to ierakstītā vēstulē nosūta dzīvnieku īpašniekam, kā arī Lauksaimniecības datu centra datubāzē ievada informāciju par novietnes statusa maiņu. Turklāt dzīvnieku īpašniekam ir pieeja informācijai par ganāmpulka datiem Lauksaimniecības datu centra datu bāzē, kā arī tajā ir norādīts lēmuma datums un numurs (pats lēmums Lauksaimniecības datu centra datubāzē nav pieejams). Līdz ar informācijas ievadīšanu Lauksaimniecības datu centra datubāzē dzīvnieku īpašnieks nekavējoties tiek informēts par novietnes statusu un tā maiņu.Noteikumu Nr.880 12.punktā ir neprecīzi dota atsauce uz blakusproduktu apriti regulējošiem normatīvajiem aktiem. No pašreizējās redakcijas izriet, ka saskaņā ar Eiropas Parlamenta un Padomes 2009.gada 21.oktobra Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002, (turpmāk – Regula Nr.1069/2009) un Eiropas Komisijas 2011.gada 25.februāra Regulu (EK) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr.142/2011) iznīcina tikai tos dzīvnieku izcelsmes blakusproduktus, kuri ir otrās kategorijas materiāls. Līdz ar to tiek sašaurināta Regulas Nr.1069/2009 un Regulas Nr.142/2011) darbības joma, tāpēc noteikumu Nr.880 12.punkta redakcija jāprecizē, nosakot, ka visa blakusproduktu aprite notiek saskaņā ar minētajām regulām. Izvērtējot noteikumu Nr.880 17.punkta atbilstību Direktīvas 64/432/EEK D pielikuma I nodaļas A sadaļai, konstatēts, ka direktīvas prasība ir neprecīzi pārņemta nacionālajā tiesību aktā, tāpēc precizējams noteikumu Nr.880 18.1.apakšpunkts.Noteikumu Nr.880 19.punkta ievaddaļā noteikti gadījumi, kad novietne zaudē no govju enzootiskās leikozes oficiāli brīvas novietnes statusu. Prasībā par statusa zaudēšanu tiek lietots vārds „atņem”, kas netiek izmantots juridiskajā praksē, lai apzīmētu normatīvajos aktos noteiktās pilnvaras valsts iestādēm rīkoties neatbilstību gadījumā. Tāpēc noteikumu Nr.880 19.punktā vārds „atņem” jāaizstāj ar vārdu „anulē”.Ar noteikumu Nr.880 20. un 21.punktu pārņemta Direktīvas 64/432/EEK D pielikuma I nodaļas D sadaļu, kurā ir noteiktas divas dažādas kārtības, ja laboratoriskajos izmeklējumos tiek konstatēta saslimšana ar govju enzootisko leikozi (vienā gadījumā, ja ganāmpulkā ir slims viens dzīvnieks, otrā – ja ganāmpulkā ir vairāk par vienu slimu dzīvnieku). Tādējādi no noteikumu 20.punkta ievaddaļas jāsvītro vārds „vismaz”.  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Sagatavotajā Ministru kabineta noteikumu projekta“Grozījumi Ministru kabineta 2011.gada 15.novembra noteikumos Nr.880 „Govju enzootiskās leikozes uzraudzības, kontroles un apkarošanas kārtība”” (turpmāk – noteikumu projekts) 13.punktā ir noteikta citāda vaislas buļļu izmeklēšanas kārtība, nekā to paredz Direktīvas 64/432/EEK D pielikuma I nodaļas F sadaļa. Prasība vaislas buļļu izmeklēšanai noteikumu projektā noteiktajā kārtībā ir saskaņota ar Ministru kabineta 2006.gada 27.jūnija noteikumu Nr.529 “Veterinārās prasības buļļu spermas tirdzniecībai Eiropas Savienības dalībvalstīs un ievešanai no trešajām valstīm” 62.3.apakšpunktā noteikto, kurā paredzētavaislas buļļu izmeklēšana uz govju enzootisko leikozi ne retāk kā vienu reizi 12 mēnešos. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz govju sugas dzīvnieku īpašniekiem vai turētājiem. Pēc Lauksaimniecības datu centra datiem, 2014.gada 1.janvārī Latvijā bija reģistrēti 30 568 govju sugas dzīvnieku īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Tā kā valstij saskaņā ar Lēmumu 2012/449/ES piešķirts no govju enzootiskās leikozes brīvas valsts statuss, noteikumu projektā paredzēts, ka jāveic mazāk laboratorisko izmeklējumu uz govju enzootisko leikozi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2009.gada 21.oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002;Eiropas Komisijas 2011.gada 25.februāra Regula (EK) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai;Padomes 1964.gada 26.jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā. |
| 2. | Citas starptautiskās saistības | Projekts šo jomu neskar. |
| 3. | Cita informācija | Direktīvas 64/432/EEK prasības ieviestas šādos tiesību aktos: 1)Ministru kabineta 2009.gada 22.decembra noteikumos Nr.1647 “Veterinārās prasības govju un cūku apritei”;2) Ministru kabineta2006.gada 18.aprīļa noteikumos Nr.298 “Kārtība, kādā veic to infekcijas slimību profilaksi un apkarošanu, ar kurām slimo gan dzīvnieki, gan cilvēki”;3)Ministru kabineta 2012.gada 18.decembra noteikumos Nr.881 “Kārtība, kādā veic brucelozes profilakses un apkarošanas pasākumus govīm”;4) Ministru kabineta 2013.gada 20.augusta noteikumos Nr.621 “Noteikumi par biodrošības pasākumu kopumu dzīvnieku turēšanas vietām”. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2009.gada 21.oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (turpmāk – Regula Nr.1069/2009);Eiropas Komisijas 2011.gada 25.februāra Regula (EK) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011);Padomes 1964.gada 26.jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (turpmāk – Direktīva 64/432/EEK). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.142/2011 un Regulas (EK) Nr.1069/2009 visi nosacījumi | 7.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK D pielikuma I nodaļas A daļa  | 8.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK D pielikuma I nodaļas B daļas „i” punkts | 9.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK D pielikuma I nodaļas C daļa | 10.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK D pielikuma I nodaļas D daļas 2.punkta „iii” punkts | 12.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK D pielikuma I nodaļas F daļa | 13.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīvā 64/432/EEK un Regulā Nr.142/2011 nav paredzēta rīcības brīvība dalībvalstij ieviest tiesību normas. Regulas (EK) Nr.1069/2009 21.panta 3.punkta otrajā paragrāfā dota rīcības brīvība dalībvalstij gadījumos, ja dzīvnieku izcelsmes blakusprodukti vai atvasināti produkti tiek transportēti dalībvalsts teritorijā, jo tad kompetentā iestāde var apstiprināt pirmajā paragrāfā minētās informācijas pievienošanu, izmantojot alternatīvu sistēmu. Noteikumu projektā netiek izmantota šī alternatīva. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 3.martā noteikumu projekts elektroniski nosūtīts biedrībām „Lauksaimnieku organizāciju savdabības padome”, „Zemnieku saeima” un „Latvijas Lauksaimniecības kooperatīvu asociācija”, kā arī ievietots Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē | Biedrības „Lauksaimnieku organizāciju savdabības padome”, „Zemnieku saeima” un „Latvijas Lauksaimniecības kooperatīvu asociācija” sniedza atzinumu par noteikumu projektu. |
| 3. | Sabiedrības līdzdalības rezultāti | Biedrības „Lauksaimnieku organizāciju savdabības padome”, „Zemnieku saeima” un „Latvijas Lauksaimniecības kooperatīvu asociācija” neiebilst pret noteikumu projekta turpmāku virzību. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

2014.06.12. 13:28

2067

O.Vecuma-Veco

67027551, Olita.Vecuma-Veco@zm.gov.lv